 Na RICHARD MUNGUTI MAHAKAMA ya Juu imeshtakiwa tena katika mahakama ya kushughulikia Masuala ya aki Afrika Mashariki (EACJ) kwa ukandamizaji wa haki za Wakenya. Katika kesi iliyowasilishwa na wanaharakati Okiya Omtatah na Wycliffe Nyakina , mahakama ya EACJ imeelezwa wakenya hawatendewi haki wakati wa kusikizwa kwa kesi za kutoa ushauri na mwongozo wa serikali na asasi zake. Mabw Omtatah na Nyakina wanapinga mwongozo na maamuzi ya Mahakama ya Juu yanayopasa kufuatwa na kutekelezwa na kila Mkenya moja kwa moja. Wanaharakati hawa wanadai wamekerwa na sheria za mahakama hii ya upeo zinazowazuia (kuwapinga) wakenya kushiriki katika kesi zinazowasilishwa na asasi za serikali na serikali kuu zikisaka mwelekeo kuhusu masuala nyeti. Kwa vile maamuzi ya mwongozo na ushauri unaotolewa na mahakama hii ya upeo hayana, wanaharakati hawa wanasema ikiwa uamuzi unaotolewa unakinzana na sheria basi wananchi hawana budi ila kukandamizwa. Kesi hii imewesilishwa mwaka mmoja baada ya EACJ kuamuru mwanasiasa Martha Karua alipwe fidia ya Dola za Marekani $25,000 (Sh2.7 milioni) kwa kutotendewa haki wakati wa kusikizwa kwa kesi ya kupinga ushindi wa Gavana wa Kirinyaga Anne Waiguru (2017). Majaji watatu wa EACJ walitoa uamuzi na kukubaliana na Bi Karua kwamba hakutendewa haki katika Mahakama ya Juu nchini Kenya wakati wa kusikizwa kwa kesi aliyomshtaki Bi Waiguru. Majaji Monica Mugenyi, Charles Nyawello na Charles Nyachae waliamua Kenya ilikiuka haki za Bi Karua kwa kumnyima fursa ya kuwasilisha kesi aliyomshtaki Bi Waiguru ipasavyo. “Serikali ya Kenyan kupitia asasi zake ilikiuka maongozi ya kuhakikisha kila mkenya ametendewa haki kwa mujibu wa sheria za Jumuia ya Afrika Mashariki (EAC),” alisema Jaji Mugenyi katika uamuzi uliotolewa Novemba 2020. Wanaharakati hao wanaomba mahakama ya EACJ isikize na kutoa mwelekeo kwa vile maamuzi ya Mahakama ya Juu kuhusu masuala ya mwongozo na ushauri ni sawa na sheria zinazopitishwa na Bunge. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  